b'\n_START_ARTICLE_\nKNM \xc2\xabHitra\xc2\xbb\n_START_SECTION_\nSkipet\n_START_PARAGRAPH_\nSkipstypen ble f\xc3\xb8rste gang bygget i 1917, og i 1918 hadde den amerikanske marinen 440 skip av denne typen i tjeneste (under f\xc3\xb8rste verdenskrig). De fikk prefikset SC som er en forkortelse for Submarine Chaser (ub\xc3\xa5tjager). Under andre verdenskrig ble en litt modifisert utgave av skipstypen bygget i 438 eksemplarer hvorav tre ble gitt til Norge. Skrogene ble bygd av kanadisk furu (pitchpine) p\xc3\xa5 eikespant, og hovedskott og forsterkninger av st\xc3\xa5l. Byggingen ble utf\xc3\xb8rt p\xc3\xa5 amerikanske sivile b\xc3\xa5tbyggerier som ikke allerede var opptatt med forsvarskontrakter.'